اسلم خان خٹک

پاکستانی سیاستدان اور بیورکریٹ۔ 5 اپریل 1908ء کو کرک میں پیدا ہوئے۔ والد کا نام محمد قلی خان تھا جو خود بھی صوبہ خیبر پختونخوا کے سیاسی رہنما تھے۔ اسلم خٹک نے اکسفورڈ یونیورسٹی سے ایم اے کی ڈگری حاصل کی۔ اسی زمانے میں چوہدری رحمت علی کے اس مشہور کتابچے اب یا کبھی نہیں کی تدوین میں ان کا ہاتھ بٹایا، جس میں پہلی مرتبہ لفظ پاکستان تجویز کیا گیا۔ اس کے علاوہ رائل سوسائٹی لندن کے فیلو بھی رہے۔ حصول تعلیم کے بعد ریڈیو سٹیشن پشاور کے پہلے ڈائریکٹر مقرر ہوئے۔ بعد ازان محکمہ تعلیم صوبہ سرحد کے ڈائریکٹر مقرر ہوئے۔ ڈائریکٹر صنعت و حرفت کی حیثت سے ریٹائر ہوئے۔

1957ء تا 1959ء افغانستان اور 1960ء تا 1961ء عراق میں پاکستان کے سفیر رہے۔ 1965ء میں مغربی پاکستان اسمبلی کے رکن منتخب ہوئے۔ 1971ء میں سرحد اسمبلی کے رکن بنے۔ مئی 1972ء تا فروری 1973ء سرحد اسمبلی کے سپیکر رہے اور 1973 تا مئی 1974ء صوبہ سرحد کے گورنر رہے۔ جنرل ضیاالحق کے مارشل لا کے دور میں مجلس شوری کے رکن اور صوبہ سرحد مجلس شوری کے نائب چیرمین نامزد ہوئے۔ 1985ء کے غیر جماعتی الیکشن میں قومی اسمبلی کے رکن بنے۔ محمد خان جونیجو کی کابینہ میں شامل ہوئے۔ نواز شریف کے دور حکومت میں بھی کابینہ میں شامل رہے۔ مواصلات جیسی اہم وزارت ان کے پاس رہی۔ بعد کے الیکشنز میں نواز شریف سے علاحدہ ہو کر آزاد حیثیت سے الیکشن لڑا مگر کامیاب نہ ہو سکے۔ ان کے داماد نوابزادہ محسن علی خان بھی صوبہ سرحدکے وزیر خزانہ رہ چکے ہیں۔ عمرکے آخری حصے میں سیاست سے دستبردار ہو گئے۔ اپنے علاقے کرک کی ترقی میں اہم کردار ادا کیا۔ انڈس ہائی وے جیسا منصوبہ بھی ان کی وزارت میں شروع ہوا۔ جس نے کرک جیسے پست ماندہ علاقے کی ترقی میں بنیادی کردار ادا کیا۔ اس کے علاوہ پانی اور بجلی کی سہولیات کے نظام کو بھی کرک میں بہتر بنایا گیا۔ متعدد کتابوں کے مصنف رہے۔ اردو پنجابی، پشتو، انگریزی، فرانسیسی اور فارسی بولنے اور لکھنے میں مہارت رکھتے تھے۔ اکتوبر 2008ء میں ان کا انتقال ہوا۔

حوالہ جات 

1908ء کی پیدائشیں
2008ء کی وفیات
پاکستانی ارکان قومی اسمبلی 1985ء تا 1988ء
پاکستانی ارکان قومی اسمبلی 1990ء تا 1993ء
پاکستانی سرکاری ملازمین
پاکستانی سفارت کار
پاکستانی سفرا برائے افغانستان
پاکستانی سفرا برائے ایران
پاکستانی سفرا برائے عراق
پاکستانی سیاست دان
پاکستانی ہائی کمشنر برائے آسٹریلیا
پشتون شخصیات
چترالی شخصیات
خیبر پختونخوا کے سیاستدان
خیبر پختونخوا کے گورنر
خٹک خاندان
ستارہ پاکستان وصول کنندگان
سو سالہ پاکستانی شخصیات
ضلع چترال
کارکنان تحریک پاکستان
وزرائے داخلہ پاکستان
وفاقی وزرائے پاکستان
سو سالہ مرد
براسینوز کالج، اوکسفرڈ کے فضلا
Short description is different from Wikidata